stanford-oval/wikipedia huggingface dataset:
1945 בצרפת
נפטרו

(קטגוריה:צרפתים שנפטרו ב-1945)
5 בפברואר –
דניס בלוך, סוכנת מנהלת המבצעים המיוחדים (נולדה ב-1916).
ליליאן רולף, סוכנת בעלות הברית (נולדה ב-1914).
ויולט סאבו, סוכנת חשאית מטעם בעלות הברית (נולדה ב-1921).
6 בפברואר – רובר ברזיאק, עיתונאי ופובליציסט, הוצא להורג באשמת הסתה, שיתוף פעולה עם הנאצים ובגידה (נולד ב-1909).
30 במרץ – אליז ריווה, נזירה קתולית וגיבורת מלחמת העולם השנייה (נולדה ב-1890).
8 ביוני – רובר דסנוס, משורר (נולד ב-1900).
20 ביולי – פול ואלרי, משורר, סופר ומבקר ספרות (נולד ב-1871).
15 באוקטובר – פייר לאוואל, ראש ממשלת צרפת שלוש פעמים, בפעם השלישית בצרפת של וישי, הוצא להורג באשמת שיתוף פעולה עם הנאצים (נולד ב-1883).
26 באוקטובר – פול פליוט, סינולוג ומזרחן (נולד ב-1878).
שארל דא גול, תצלום מ-1942
15 במאי

15 במאי הוא היום ה-135 בשנה (136 בשנה מעוברת) בלוח הגרגוריאני. עד לסיום השנה, נשארו עוד 230 ימים.
אירועים היסטוריים ביום זה

756 – עבד א-רחמן הראשון ממנה עצמו לאמיר אל-אנדלוס, כובש את חצי האי האיברי, ומקים שם שושלת המשך לבית אומיה; הוא שלט עד 788
1252 – ad extirpanda, בולה אפיפיורית בה אינוקנטיוס הרביעי מאשר עינויים במהלך חקירות אינקוויזיציה
1536 – אן בולין, מלכת אנגליה, עומדת למשפט בהאשמת בגידה בממלכה וניאוף
1756 – מלחמת שבע השנים פורצת באירופה
1800 – הקואליציה האנטי צרפתית השנייה: נפוליאון בונפרטה חוצה את האלפים ופולש לאיטליה
1869 – אליזבת קיידי סטנטון וסוזן ב. אנתוני מייסדות את האגודה הלאומית לזכות בחירה לנשים כאשר האגודה האמריקאית לשוויון זכויות מתפצלת בגין אי-הסכמה לגבי המתנה לזכות בחירה לנשים לטובת תמיכה במתן זכות בחירה לגברים אפרו-אמריקאים
1910 – נוסדת העיר לאס וגאס במדינת נבדה שבארצות הברית
1911 – האסון בהילולת רבי שמעון בר יוחאי
1932 – ראש ממשלת יפן אינוקאי נורה למוות במהלך ניסיון ההפיכה של 15 במאי
1935 – הקו הראשון של הרכבת התחתית של מוסקבה נפתח לראשונה
1940 – מלחמת העולם השנייה – הולנד נכנעת לכוחות גרמניה הנאצית
1940 – נפתח הסניף הראשון של מקדונלד'ס בסן ברנרדינו, קליפורניה
1941 – המפקדה הארצית של ההגנה מחליטה להקים את הפלמ"ח
1944 – השואה – מתחיל גירוש יהודי הונגריה למחנות השמדה
1948 – בחצות הלילה שבין 14 ל-15 במאי 1948 מסתיים המנדט הבריטי ומכוננת מדינת ישראל
1948 – למדינת ישראל פולשים צבאות מצרים, ירדן, סוריה, לבנון ועיראק, תחילת השלב השני של מלחמת העצמאות
1963 – במסגרת תוכנית מרקורי האמריקאית, שיגור משימת מרקורי-אטלס 9 עם האסטרונאוט גורדון קופר
1967 – מתחילה תקופת ההמתנה, לקראת מלחמת ששת הימים, כאשר כוחות מצריים צולחים את תעלת סואץ ונכנסים למרחבי סיני
1974 – הפיגוע במעלות: 27 הרוגים, בהם 21 תלמידי בית ספר, בפיגוע טרור של החזית הדמוקרטית לשחרור פלסטין, רובם תוך כדי ניסיון חילוץ של סיירת מטכ"ל
1988 – מתחילה נסיגת ברית המועצות מאפגניסטן
1991 – אדית קרסון נהיית לראש הממשלה הראשונה של צרפת
1992 – הקמת ״ארגון האמנה לביטחון משותף״
1997 – במסגרת תוכנית מיר ומעבורות החלל, שיגור משימת מעבורת החלל אטלנטיס STS-84 לעגינה בתחנת החלל מיר
2012 – פרנסואה הולנד הושבע לנשיא צרפת
2012 – שיגור החללית סויוז TMA-04M אשר הביאה צוות לתחנת החלל הבינלאומית
2017 – תאגיד השידור הישראלי "כאן" החל את שידוריו בטלוויזיה וברדיו
2024 – ראש ממשלת סלובקיה רוברט פיצו נפגע ונפצע קשה מירי מתנקש
נפטרו

1174 – נור א-דין, שליט סוריה בתקופת מסעות הצלב (נולד ב-1118)
1782 – שבשטיאאו דה מלו, ראש ממשלת פורטוגל (נולד ב-1699)
1847 – דניאל או'קונל, פוליטיקאי אירי (נולד ב-1775)
1886 – אמילי דיקנסון, משוררת אמריקאית (נולדה ב-1830)
1904 – אטיין-ז'ול מארה, מדען צרפתי, חוקר תנועה, חלוץ בתחומי הצילום והקולנוע (נולד ב-1830)
1935 – קזימר מלביץ', צייר ומעצב אוקראיני (נולד ב-1879)
1978 – רוברט מנזיס, ראש ממשלת אוסטרליה ה-12 (נולד ב-1894)
2007 – יולנדה קינג, פעילת זכויות אדם אמריקאית (נפטרה ב-1955)
2009 – ויימן טיסדייל, שחקן כדורסל מקצועני ששיחק ב-NBA ובסיסט סמות' ג'אז (נולד ב-1964)
2018 – ריי וילסון, כדורגלן אנגלי (נולד ב-1934)
2019 – ישראל הר, משורר ועורך ישראלי (נולד ב-1932)
2022 – נוקס מרטין, צייר ופסל אמריקאי (נולד ב-1923)
2023 – יצחק שני, הצנזור הצבאי הראשי של מדינת ישראל בשנים 1977–2000 (נולד ב-1936)
2023 – רוברט לוקאס, כלכלן אמריקאי, חתן פרס נובל לכלכלה (נולד ב-1937)
2023 – יצחק נחשוני, עיתונאי חרדי ישראלי, עורך העיתונים "יום השישי", "ערב שבת" ו"מרכז העניינים" (נולד ב-1954)
2024 – בנימין נבון, דיפלומט ישראלי (נולד ב-1933)
חגים ואירועים החלים ביום זה

יום הנכבה
מרקורליה – חג לכבודו של האל מרקורי ברומא העתיקה
בעיר גוביו שבאיטליה מתרחש "מרוץ הנרות"
יום המשפחה הבינלאומי (אנ')
14 במאי – 16 במאי
מאי
לוח אירועים שנתי
I Can See Your House from Here

I Can See Your House from Here הוא האלבום השביעי של להקת הרוק המתקדם, קאמל. האלבום יצא לאור ב-1979. האלבום כולל את ההרכב החדש של הלהקה לאחר עזיבתו של פיטר ברדנס. ההרכב כלל את אנדרו לאטימר, אנדי וורד, קולין בס, קית ווטקינס וג'אן שלהאס (שהצטרף בסיבוב ההופעות של Breathless לאחר עזיבתו של ברדנס).
רשימת שירים

Wait
Your Love Is Stranger Than Mine
Eye of the Storm
Who We Are
Survival
Hymn to Her
Neon Magic
Remote Romance
Ice
Hurricane (שיר של בוב דילן)

Hurricane (הוריקן) הוא שיר מחאה של בוב דילן, שעוסק בסיפורו של המתאגרף רובין "הוריקן" קרטר, שהרשעתו בשוגג ברצח משולש הפכה לסמל בינלאומי של המאבק ברדיפות משפטיות על רקע גזעני. השיר שנכתב יחד עם ז'אק לוי, מתאר את הגזענות כלפי קרטר, אשר לפי מילות השיר היא שהובילה להרשעה הכוזבת.
רקע

קרטר וחברו ג'ון ארטיס הואשמו בשלושה מעשי רצח בפאב בשם "לאפייט גריל" בפטרסון, ניו ג'רזי, בשנת 1966. קרטר וארטיס הורשעו ברצח משולש בשנת 1967.
אף על פי ששנה לאחר מכן הועמדו קרטר וארטיס למשפט חוזר, הם נמצאו שוב אשמים ונידונו לתקופות מאסר ממושכות, כאשר התביעה טענה שהם ביצעו את הרצח המשולש כנקמה על הריגתו של בעל בית מרזח אפרו-אמריקני מוקדם יותר באותו לילה. דילן ותומכי השחרור האחרים לא הגיעו למשפט.
בשנים שלאחר מכן התעוררו מחלוקות רבות בנוגע לתיק והופנו טענות קשות נגד הרשויות: טענות בנוגע לדיני הראיות, עדויות מפוקפקות של עדי ראייה ומשפט בלתי הוגן. נגד קרטר לא היו ראיות פיזיות של ממש, והמשטרה לא לקחה טביעות אצבע מזירת האירוע.
ארטיס ריצה עונש מאסר של כחמש שנים וקרטר ישב כ־19 שנים בבית סוהר ובסופו של דבר שוחרר ב-1985 כשזכה בערעור והתביעה החליטה שלא ללכת למשפט נוסף, אחרי שנים של ערעורים וקמפיין ציבורי.
השופט הפדרלי ה. לי סרוקין מבית המשפט המחוזי של ניו ג'רזי סירב להצעת משפחתו של קרטר להקשיב לשיר, אך קבע כי קרטר לא זכה למשפט הוגן, וקבע כי התביעה "התבססה על גזענות במקום על היגיון, ועל הסתרה במקום על חשיפה". הוא פסל את ההרשעה, מה שהביא לשחרורו של קרטר והוצאת צו הביאס קורפוס. בשנת 1988 שופט בית המשפט העליון ביטל את כל ההאשמות נגד קרטר וארטיס. קרטר נחשב לגיבור תרבות עד מותו בשנת 2014 בטורונטו, קנדה, שם חי מאז שחרורו מהכלא, לאחר שחלה בסרטן הערמונית. קרטר לא זכה מעולם בתואר אלוף העולם, אך נחשב לאחד המתאגרפים הטובים בארצות הברית בשנות השישים.
יצירת השיר הוריקן

דילן ביקר את קרטר בכלא ראווי בוודברידג', ניו ג'רזי, לאחר שקרא את האוטוביוגרפיה שלו בה טען קרטר לחפותו.
"דילן כתב בלדות אקטואליות כמו 'המוות הבודד של האטי קרול' ולא היה בטוח שהוא יכול לכתוב שיר [על קרטר] ... הוא פשוט היה מלא בכל הרגשות האלה לגבי "הוריקן". אני חושב שהצעד הראשון היה להכניס את השיר למצב של סיפור מוחלט. אני לא זוכר מי נתן לו את הרעיון הזה. אבל באמת, תחילת השיר היא כמו לקרוא תסריט: "יריות אקדח מצלצלות בלילה בחדר ... הנה סיפורו של הוריקן." בום! כותרות. אתה יודע, בוב אוהב סרטים, והוא יכול לכתוב את הסרטים האלה שמתרחשים תוך שמונה עד עשר דקות, ובכל זאת נראים מלאים יותר מאשר סרטים רגילים"
לאחר שנפגש עם קרטר בכלא ובהמשך גם עם תומכיו, החל דילן לכתוב את השיר. Hurricane היה אחד מ"שירי המחאה" המפורסמים של דילן במהלך שנות ה-70, הסינגל הרביעי המצליח ביותר שלו בעשור זה, והגיע למקום מספר 33 בבילבורד הוט 100.
דילן הקליט את השיר לראשונה בסוף יולי 1975. השיר נכלל באלבום Desire בינואר 1976 וחשף את פרשת קרטר לקהל הרחב.
במהלך סיבוב ההופעות שקדם להוצאת האלבום Desire, דילן וה- Rolling Thunder Revue יזמו קונצרט למען קרטר באצטדיון מדיסון סקוור גארדן בניו יורק, וגייסו 100,000 דולר. בשנה שלאחר מכן הם יזמו קונצרט נוסף ביוסטון. דילן נפגש עם אמרגנים שהביאו את סטיבי וונדר ורינגו סטאר להופעה. עם זאת, לאחר ששולמו ההוצאות, גיוס הכספים מקונצרט יוסטון לא צלח.
הערות שוליים

1 2  סמל גזענות: מת "הוריקן" משירו של בוב דילן, באתר ynet, 20 באפריל 2014
↑  "Judge Drops Murder Charges In the Hurricane Carter Case". The New York Times. 27 בפברואר 1988. נבדק ב-4 במאי 2010. {{cite news}}:  (עזרה)
↑  בגיל 76: המתאגרף רובין "הוריקן" קרטר הלך לעולמו, באתר וואלה, 20 באפריל 2014
↑  Heylin, Clinton (2003). Bob Dylan: Behind the Shades Revisited. It Books. p. 398. ISBN 978-0-06-052569-9.
↑  "Dylan on U.S. Charts". Expectingrain.com. נבדק ב-21 במאי 2019. {{cite web}}:  (עזרה)
| --- | --- |
בקרת זהויות :  MusicBrainz release group: e62885e9-a5f4-3691-bccf-da432d225f9f
From Spirits and Ghosts (Score for a Dark Christmas)

From Spirits and Ghosts (Score for a Dark Christmas) הוא אלבום אלבום האולפן השביעי ואלבום חג המולד השני של זמרת הסופרן הפינית טאריה טורונן. האלבום יצא לאור ב-17 בנובמבר 2017, על ידי חברת התקליטים earMUSIC.
האלבום הגיע למקום ה-12 במצעד האלבומים הקלאסיים.
רקע

האלבום כולל 11 שירים קלאסיים שהוקלטו על ידי טאריה טורונן לכבוד חג המולד, תוך שהיא שילבה בהם השפעות גותיות. במסגרת הקלטות האלבום שהתרחשו בספטמבר 2017, הקליטה טורונן שירים ידועים כמו "O Come, O Come, Emmanuel",‏ "O Tannenbaum" ו-"Feliz Navidad".
ב-AllMusic הפנו כלפי האלבום ביקורת חיובית, תוך שהעניקו לו ציון של ארבעה כוכבי זהב מתוך חמישה בסך הכול.
רשימת רצועות

| From Spirits and Ghosts (Score for a Dark Christmas)> מס' | From Spirits and Ghosts (Score for a Dark Christmas)> שם | From Spirits and Ghosts (Score for a Dark Christmas)> משך | From Spirits and Ghosts (Score for a Dark Christmas)>  | From Spirits and Ghosts (Score for a Dark Christmas)>  | From Spirits and Ghosts (Score for a Dark Christmas)>  | From Spirits and Ghosts (Score for a Dark Christmas)>  | From Spirits and Ghosts (Score for a Dark Christmas)>  | From Spirits and Ghosts (Score for a Dark Christmas)>  | From Spirits and Ghosts (Score for a Dark Christmas)>  |
| --- | --- | --- | --- | --- | --- | --- | --- | --- | --- |
| 1. | O Come, O Come, Emmanuel  | 4:56 |  |  |  |  |  |  |  |
| 2. | Together  | 3:21 |  |  |  |  |  |  |  |
| 3. | We Three Kings  | 3:54 |  |  |  |  |  |  |  |
| 4. | Deck the Halls  | 2:44 |  |  |  |  |  |  |  |
| 5. | Pie Jesu  | 3:28 |  |  |  |  |  |  |  |
| 6. | Amazing Grace  | 4:42 |  |  |  |  |  |  |  |
| 7. | O Tannenbaum  | 3:37 |  |  |  |  |  |  |  |
| 8. | Have Yourself a Merry Little Christmas  | 3:40 |  |  |  |  |  |  |  |
| 9. | God Rest Ye Merry Gentlemen  | 4:13 |  |  |  |  |  |  |  |
| 10. | Feliz Navidad  | 5:48 |  |  |  |  |  |  |  |
| 11. | What Child Is This  | 4:55 |  |  |  |  |  |  |  |
| 12. | We Wish You a Merry Christmas  | 4:07 |  |  |  |  |  |  |  |
| משך כולל: | משך כולל: | 49:25 |  |  |  |  |  |  |  |
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 50 |
|  ארצות הברית | בילבורד 200 | - |
|  ארצות הברית | מצעד האלבומים הקלאסיים | 12 |
|  גרמניה | GfK – טופ 100 | 40 |
|  פינלנד | המצעדים הפיניים הרשמיים | 32 |
|  צ'כיה | ČNS IFPI | 30 |
הערות שוליים

1 2 3  Album From Spirits and Ghosts (Score for a Dark Christmas) od umělce Tarja, Apple Music (ב־)
↑  BB CHART
↑  From Spirits and Ghosts: Score for a Dark Christmas - Tarja | Songs, Reviews, Credits | AllMusic (באנגלית אמריקאית), נבדק ב-2020-11-07
| --- | --- |
בקרת זהויות :  MusicBrainz release group: a6af96a1-3ce5-4d91-8387-eccc4899a692
Angel of Death

ערך זה עוסק בשיר של להקת הת'ראש מטאל Slayer. אם התכוונתם למשמעות אחרת, ראו .
| --- | --- |

הוצאת בוטלג מ-1992
 סינגל בביצוע סלייר
 מתוך האלבום Reign in Blood
 יצא לאור:  7 באוקטובר 1986
 פורמט:  הזרמת מוזיקה, תקליטור 
 תאריך הקלטה:  לוס אנג'לס, קליפורניה
 סוגה:  ת'ראש מטאל
 אורך:  4:51
 חברת תקליטים:  דף ג'אם רקורדס
 כתיבה:  ג'ף הנמן 
 לחן:  ג'ף הנמן 
 הפקה:  ריק רובין
 
"Angel of Death" (מאנגלית: "מלאך המוות") הוא השיר הפותח מתוך Reign in Blood, אלבומה של להקת הת'ראש מטאל האמריקאית סלייר מ-1986. השיר נכתב והולחן על ידי גיטריסט הלהקה ג'ף הנמן והוא מבוסס על דמותו של יוזף מנגלה, הרופא הנאצי שביצע ניסויים בבני אדם במחנה הריכוז אושוויץ במהלך מלחמת העולם השנייה וכונה "מלאך המוות מאושוויץ". על רקע הוצאתו לאור של "Angel of Death" הואשמו חברי הלהקה לאורך הקריירה שלהם באהדת הנאציזם ובגזענות.
על אף המחלוקת שסבבה את השיר והעיכוב לו גרם ביציאתו לאור של האלבום, "Angel of Death" כלול בכל אלבומי ההופעה ומארזי ה-DVD של סלייר ואף הופיע במספר סרטי קולנוע. השיר זכה להצלחה ביקורתית גדולה ואף זכה לכינוי "קלאסיקה".
כתיבה ומקורות

גיטריסט סלייר ג'ף הנמן כתב את "Angel of Death" לאחר שקרא ספרים אודות מנגלה בעת ששהה עם הלהקה בסיבוב הופעות. הוא אף ציין כי כתוצאה מכך, "הדברים היו עדיין בראשו בעת שהגיע הזמן להקליט את השיר". המילים מפרטות את הניתוחים הנסיוניים שערך מנגלה בבני אדם במחנה הריכוז אושוויץ במהלך מלחמת העולם השנייה. מחקריו של מנגלה בוצעו, בין השאר, על קבוצות כמו גמדים ותאומים וכללו מבחנים פיזיים ופסיכולוגיים. בין הניסויים שמוזכרים ב"Angel of Death" הם ניתוחים נסיוניים המבוצעים ללא הרדמה, עירוי דם בין תאומים, ניסור של גופי אדם, מבחן עמידות לבידוד, מבחן עמידות לגז רעיל, הזרקת חיידקים קטלניים, ניתוחים להתאמה מגדרית והסרת איברים וגפיים.
מילות השיר המלאות בתרגום לעברית

אושוויץ, היא פני הכאב,
הדרך בא אני רוצה שתמות,
מוות איטי, ריקבון ללא גבול,
מקלחות שמנקות אותך מהחיים,
נדחס בצפיפות, כמו בקר מבוהל אתה רץ,
הופשטת מערך כל חייך,
עכבר מעבדה, בשביל מלאך המוות,
עוד 400 אלף שצריכים למות,
מלאך המוות,
מלך ממלכת המתים,
סדיסט, מנתח בדרך אל המוות,
סדיסט, מהמעלה הראשונה,
מכאיב, ללא רחמים,
הכל בשביל הגזע הארי,
ניתוח, ללא הרדמה,
מרגיש את הסכין ננעצת בך ,
נחות, אין לאנושות צורך בך,
כבול בכוח, צורח את נשמתך בדרך אל מותך,
מלאך המוות,
מלך ממלכת המתים,
קצב, מתועב,
מלאך המוות,
הגולגולת שלך מפוצצת בנוזלים,
הלחץ בגוגולת דוחף את דרכו החוצה בעינייך,
בשר אדם בוער, מטפטף,
חום שורף את העור שלך, המוח שלך מתחיל לרתוח,
קור מקפיא, בוקע את הידיים והרגליים שלך.
כמה זמן תוכל להחזיק מעמד בחביות המים הקפואות?
תפורים ביחד, ראשים מחוברים,
רק עניין של זמן עד שתקרעו את עצמכם אחד מהשני,
מיליונים זרוקים בקברי האחים,
דרכים מחליאות לממש את השואה,
ים של דם, נקברים חיים,
מריח את המוות שלך תוך כדי שאתה נשרף ,
מחדיר ברזלים רותחים לעיניים,  הן מדממות,
מתפלל לסיומו של הסיוט המזוויע הזה,
כנפי המלאך המכאיבות, מושטות אליך,
פני המוות שלו בוהות לעברך, הדם שלך קופא
מזריק חיידקים, עיינים ללא רוח חיים.
נהנה מהצרחות של מוטציות האדם שיוצר,
קורבנות מושפלים חסרי משמעות שהופקרו למות,
מלאך המוות המסריח עף לו לחופשי,
מלאך המוות,
שליט ממלכת המתים,
קצב, מתועב ,
מלאך המוות !
מלאך המוות !
לחן ומבנה

"Angel of Death" הוא בן 4:51 דקות והוא השיר הארוך ביותר באלבום Reign in Blood, שאורכו הכולל הוא 28 דקות. השיר כולל את הריפים המורכבים של הנמן וקינג, כמו שירים רבים אחרים של סלייר, ונפתח בצרחה מפורסמת של טום אראיה (שאף חזר עליה 6 שנים מאוחר יותר כשהתארח באלבומה של אליס אין צ'יינס, Dirt, במסגרת הרצועה "Iron Gland"), כשברקע מתופף דייב לומברדו בקצב ממוצע של 210 פעימות בדקה. כאשר לומברדו עזב את הלהקה ב-1992 בעקבות חילוקי דעות עם חברי הלהקה ורצונו שרעייתו תתלווה אליו אל סיבוב ההופעות, הלהקה בחרה במתופף להקת טסטמנט פול בוסטף כמחליף. בוסטף נתקל בקשיים בנגינתו של "Angel of Death" באופן ספציפי מתוך תשעה שירים שחברי סלייר בחנו אותו בנגינתם, ואולץ להיעזר בהקלטות חיות של השיר שהוקלטו עם לומברדו. הוא לא הצליח לזהות כמה פעמים משתנה ריף הגיטרה לפני שהשיר עובר אל קטע הבס שלו; חברי הלהקה אמרו לו שמדובר ב-8 שינויים, ובדיעבד עבדו על השיר מחדש כדי להתאים אותו לנגינתו של בוסטף.
ביקורות

אף על פי שלא יצא כסינגל וכתוצאה מכך מעולם לא דורג במצעד כלשהו, "Angel of Death" קיבל ביקורות משבחות ביותר במסגרת הביקורות על האלבום Reign in Blood. קליי ג'רווס מ"סטיילוס מגזין" ציין כי השיר "מחסל כל להקה שמנגנת מהר או כבד כיום. מבחינה לירית מציג את כל הזוועות שעוד נכונו, ומוזיקלית מניח את יסודותיו של שאר האלבום: מהיר, נטול שומן ומטונף". אדריאן בגרנד מ"פופמאטרס" העיר כי "אין שיר טוב יותר להתחיל איתו מאשר "Angel of Death", מהשירים המונומנטליים ביותר בהיסטוריה של המטאל, בו הגיטריסטים קרי קינג וג'ף הנמן מציגים את הריפים המורכבים שלהם, המתופף דייב לומברדו מבצע את אחד מקטעי התיפוף העוצמתיים היותר שהוקלטו מאז ומעולם, והבסיסט/זמר טום אראיה צורח ומפתל את סיפורו אודות פושע המלחמה הנאצי יוזף מנגלה".
מקומות בהם מופיע

"Angel of Death" הושמע במספר סרטי קולנוע, ביניהם "גרמלינס 2", "ג'קאס: הסרט", והסרט הדוקומנטרי Soundtrack to War מ-2005 העוסק במלחמת עיראק ובפרט בתפקידיה של המוזיקה בשדה הקרב בימינו. הריף המנוגן באמצע השיר סומפל על ידי פאבליק אנמי עבור השיר "She Watch Channel Zero" מ-1988 ואף נכלל במשחק המחשב Tony Hawk's Project 8, כאשר יוצר הפסקול עבור המשחק, נלסון נולאן, מתבטא כי השיר הוא "אחד משירי ההבי מטאל הגדולים בכל הזמנים. אינך מכיר את סלייר? אני מרחם עליך".
השיר כוסה על ידי להקת הדת' מטאל מונסטרוסיטי ועל ידי הלהקה הסימפונית אפוקליפטיקה. גרסאות בהופעה של "Angel of Death" מופיעות באלבום Decade of Aggression ובמארזי ה-Live Intrusion ,War at the Warfield DVD ו-Still Reigning.
הערות שוליים

↑  דיווח: ד"ר מנגלה מת עני, בודד וללא חרטה, באתר Global Report
↑  ביקורת על Reign in Blood, באתר Allmusic (באנגלית)
1 2  היסטוריה אוראלית בלעדית של סלייר, מגזין דציבל (באנגלית)
↑  קינג מסלייר אומר ששיתוף הפעולה של ריק רובין עם מטאליקה היה "סטירה בפרצוף", באתר Blabbermouth.net (באנגלית)
↑  סלייר מועמדת לגראמי, ועוד לפני קץ הימים, באתר Kansascity.com (באנגלית)
↑  ראיון של Westworld Online עם קרי קינג, באתר Slayersaves.com (באנגלית)
↑  סלייר - ג'ף הנמן, באתר Metal-rules.com (באנגלית)
↑  ריאיון עם ג'ף הנמן, באתר Knac.com (באנגלית)
↑  Rockpoint, גיליון מס' 5, אפריל 2009
↑  מילות השיר "SS-3", באתר ליריקס דיפו (באנגלית)
↑  פול בוסטף מאקסודוס, אקס-סלייר, מגזין Metal-Rules.com (באנגלית)
↑  Slayer Reign in Blood, סטיילוס מגזין (באנגלית)
↑  השטן במוזיקה, מגזין Popmatters.com (באנגלית)
↑  אלקטרו נגד מטאל – מוזיקה היא המפתח לחיים., מתוך אתר IGN.com (באנגלית)
| --- | --- |
בקרת זהויות :  MusicBrainz work: 1863ad91-4b77-34ef-bad3-6087ccd9a79f 
סלייר עשתה שימוש במחלוקת שעורר "Angel of Death" על ידי יצירת לוגו המזכיר את "עיט הרייך", על מנת להעצים את הפומביות לה זכתה.
Hurricane (שיר של אופנבך ואלה הנדרסון)

"Hurricane" (בעברית: הוריקן) הוא סינגל של הצמד הצרפתי, אופנבך, והזמרת-יוצרת הבריטית, אלה הנדרסון, שיצא, על ידי חברת התקליטים אלקטרה רקורדס, ב-17 בספטמבר 2021. השיר נכתב על ידי אופנבך, יאניק ריג'רט, ג'וש טפן ומארק בוהר, והופק על ידי ג'ן ג'יס, אופנבך וקוורטרהאד.
נכון לאפריל 2024, השיר הושמע למעלה מ-154 מיליון פעמים בספוטיפיי, ולמעלה מ-27 מיליון פעמים ביוטיוב.
מיקומי שיא

|   ‏‏‏  מצעדים ודירוגים (2021–2022)> מדינה |   ‏‏‏  מצעדים ודירוגים (2021–2022)> מצעד |   ‏‏‏  מצעדים ודירוגים (2021–2022)> מיקום שיא |   ‏‏‏  מצעדים ודירוגים (2021–2022)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד הדאנס/מיקס שואו איירפליי | 20 |  |
|  הולנד | מצעד 40 הסינגלים ההולנדיים | 9 |  |
|  הולנד | מצעד 100 הסינגלים ההולנדי | 43 |  |
|  הונגריה | Rádiós Top 40 | - |  |
|  הונגריה | Single Top 40 | 12 |  |
|  ולוניה | אולטראטופ 40 | 18 |  |
|  סלובקיה | ČNS IFPI | 1 |  |
|  פולין | ZPAV | 4 |  |
|  פלנדריה | אולטראטופ 50 | 31 |  |
|  צרפת | SNEP | 58 |  |
|  קרואטיה | טופ ליסטה | 9 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  הולנד | מצעד 40 הסינגלים ההולנדיים | 79 |  |
|  פולין | ZPAV | 70 |  |
|   ‏‏‏  מצעדי סוף שנה (2022)> מדינה |   ‏‏‏  מצעדי סוף שנה (2022)> מצעד |   ‏‏‏  מצעדי סוף שנה (2022)> מיקום שיא |   ‏‏‏  מצעדי סוף שנה (2022)>  |
| --- | --- | --- | --- |
|  הולנד | מצעד 40 הסינגלים ההולנדיים | 48 |  |
|  ולוניה | אולטראטופ 40 | 82 |  |
|  פולין | ZPAV | 97 |  |
|  פלנדריה | אולטראטופ 50 | 93 |  |
|  צרפת | SNEP | 171 |  |
נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | זהב | 15,000 |
| צרפת (SNEP) | פלטינה | 200,000 |
| פולין (ZPAV) | זהב | 25,000 |
הערות שוליים

↑  "Hurricane - Single by Ofenbach & Ella Henderson". 17 בספטמבר 2021. ארכיון מ-2022-04-29. נבדק ב-2 בדצמבר 2021 – via Apple Music. {{cite web}}:  (עזרה)
↑  Hurricane, 2021-09-17, ארכיון מ-2022-07-31, נבדק ב-2022-07-31
↑  Ofenbach & Ella Henderson - Hurricane (Official Video), ארכיון מ-2022-09-02, נבדק ב-2022-07-31
| אלה הנדרסון |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Chapter One • Everything I Didn't Say |  |
| מיני-אלבומים | Glorious • Ugly (acoustic) |  |
| סינגלים | "Ghost" • "Glow" • "Yours" • "Mirror Man" • "Glorious" • "Young" • "Friends" • "Take Care of You" • "Dream on Me" • "Blame It on the Mistletoe" • "Let's Go Home Together" • "Risk It All" • "Hurricane" • "Brave" • "Crazy What Love Can Do" • "All for You" • "Heartstrings" |  |
| השתתפות בסינגלים | "Glitterball" • "This Is Real" • "Lighter" • "Here for You" • "Bridge over Troubled Water" • "We Got Love" • "Hold Me Close" • "I'm Going Through Hell" • "21 Reasons" |  |
| סינגלים שיווקיים | "Hard Work" • "Everything I Didn't Say" • "Ugly" |  |
| סיבובי הופעות | Chapter One Tour • Everything I Didn't Say Tour |  |
| --- | --- |
בקרת זהויות :  MusicBrainz release group: cef3e62b-76ec-41dd-b502-50fc1c47b547
From Me to You

"From Me to You" הוא שיר של להקת הרוק האנגלית הביטלס, שיצא באפריל 1963 כסינגל השלישי שלהם. השיר נכתב על ידי פול מקרטני וג'ון לנון. השיר היה הלהיט השני של הביטלס במצעד הסינגלים הבריטי אחרי "Please Please Me".
From Me to You לא הצליח בארצות הברית בעת יציאתו הראשונית. במקום זאת, גרסת כיסוי משנת 1963 שהוצאה על ידי דל שאנון הביאה לכך שהשיר הפך לשיר הביטלס הראשון שנכנס למצעדי הפופ האמריקניים.
קרדיטים

ג'ון לנון - שירה, גיטרת קצב, מפוחית
פול מקרטני - שירה, גיטרה בס
ג'ורג' האריסון - גיטרה מובילה
רינגו סטאר - תופים
גרסאות כיסוי > גרסת דל שאנון

ב-18 באפריל 1963 היו הביטלס אחת מ-15 להקות שהופיעו ב-Swinging Sound '63, קונצרט להקות באולם רויאל אלברט בלונדון. הם ניגנו את "From Me to You" ו-"Twist and Shout" דל שאנון גם היה בקונצרט באותו לילה. לאחר הקונצרט הוא אמר לג'ון לנון שהוא מתכוון להקליט את "From Me to You" כדי לתת ללהקה חשיפה בארצות הברית. בהתחלה, לנון הוחמא, אך מהר מאוד שינה את דעתו, והבין שגרסת כיסוי של שנון עלולה לפגוע בסיכויים של הביטלס להיות להיט בארצות הברית. כפי שהתברר, לנון צדק, אך הגרסה המקורית לא הייתה להיט גדול בארצות הברית.
בתחילת יוני, שחררו ביגטופ רקרודס את גרסתו של שאנון ל-From Me to You. השיר נכנס לבילבורד הוט 100 ב-29 ביוני, והפך לשיר הראשון של הביטלס שהכיע למצעדים האמריקנים. השיר היה ארבעה שבועות במצעד והגיע למקום 77. השיר היה אפילו יותר מצליח בשיקגו כשהוא הגיע לשיא מספר 15 ב-Cash Box Top 100.
"באותה תקופה אף אחד לא שמע על הביטלס כאן (ארצות הברית), אבל ידעתי שהם כותבים גדולים אז פשוט הרמתי את אחד השירים שלהם"
גרסאות כיסוי > גרסה בעברית

ב-1964, בתחילת דרכה, הקליטה שלישיית גשר הירקון לרדיו בישראל מספר שירים, בהם חידושים לשירי להקת הצ'יזבטרון ושתי פרודיות על שירי הביטלס - "שייק" מתוך הסרט "דליה והמלחים", ו"למה את לא יוצאת איתי" אשר היה תרגום של חיים חפר לשיר "From Me to You".
מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 9 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 41 |  |
|  ארצות הברית | Cash Box Top 100 | 15 |  |
|  דרום אפריקה | אנטרטיינמנט מוניטורינג אפריקה | 1 |  |
|  הממלכה המאוחדת | מצעד הסינגלים הבריטי | 1 |  |
|  נורווגיה | VG-lista | 9 |  |
|  ניו זילנד | המצעד הניו זילנדי הרשמי | 1 |  |
|  שוודיה | סוורייטופליסטן | 5 |  |
From Janet to Damita Jo: The Videos

From Janet to Damita Jo: The Videos (בעברית: מג'נט לדמיטה ג'ו: הקליפים) הוא אלבום וידאו של הזמרת-יוצרת האמריקאית, ג'נט ג'קסון. אלבום הווידאו יצא לאור ב-6 בספטמבר 2004 על ידי חברת התקליטים וירג'ין רקורדס בעקבות יציאת אלבומה השמיני Damita Jo.
אלבום הווידאו מכיל קליפים של ג'קסון אשר צולמו במהלך תקופת שהותה בוירג'ין רקורדס כולל קטעים נוספים כמו קטעי ראיונות ומאחורי הקלעים.
רקע

אלבום הווידאו יצא לאחר שג'נט הוציאה אלבומים ויזואליים נוספים בעלי אופי דומה. לטענת הצוות של ג'קסון האלבום מהווה את דרך שעשתה מלהיות אחותו הקטנה של מייקל ג'קסון להיות זמרת שמצליחה בזכות עצמה, מציג את יכולות הריקוד שלה אשר התאפיינו בביצוע של תנועות מסובכות ובאופן תיאטרלי ואת הדרך ה היא הנציחה את המוזיקה שלה בהיסטוריה.
ביקורת

האלבום קיבל ביקורות חיוביות מהמבקרים אשר החמיאו לאבולוציה הוויזואלית שג'קסון הציגה באלבום זה ואף אמרו כי האלבום מציג את ההשפעה האדירה שהייתה לג'נט על אמנים צעירים יותר ואת הניסיון שלהם לחקות אותה.